Manchester Uniteds rekorder

Manchester United Football Club er en profesjonell fotballklubb med tilhold på Old Trafford i byen Manchester i England. Klubben ble stiftet av jernbanearbeidere i 1878 som Newton Heath LYR F.C., og ble profesjonell i 1885. Syv år senere ble man innlemmet i ligasystemet. I 1901 var man svært nær konkurs, men klubben ble reddet i siste liten og gikk deretter gjennom en reformasjon som blant annet betydde navnebytte til Manchester United. I dag spiller klubben i FA Premier League, verdens mest lukrative fotballiga. Ifølge tidsskriftet Forbes er det ingen fotballklubber som har flere supportere, eller tjener mer penger enn Manchester United på verdensbasis. Dette til tross for en stor gjeld, etter oppkjøp fra Glazer-familien i 2005.
Klubbhistorien finner man her:
Denne listen viser til de største titlene Manchester United har vunnet, og rekorder som er satt av klubben, deres manager og spillere. Det er notert rekorder for klubbens nåværende tilholdssted, samt både tidligere og midlertidige stadioner. Manchester United har spilt sine hjemmekamper på Old Trafford siden 1910. Etter krigen leide man Maine Road fra 1946 til 1949 ettersom Old Trafford var bombet i stykker.
Klubben har rekord for flest Premier League-titler med 13, og flest ligaseire totalt med 20. Ryan Giggs har flest kamper med 963 fra han debuterte i 1991 til han la opp i 2014. Klubbens mestscorende spiller er Wayne Rooney, som scoret 253 mål på 559 kamper mellom 2004 og 2017.
All statisitkk er oppdatert t.o.m. 2. juni 2017.
Manchester Uniteds første trofé var i Manchester Cup, som de vant under navnet Newton Heath LYR i 1886. Deres første nasjonale triumf kom i 1908, da de vant ligamesterskapet for sesongen 1907/08. Klubben vant også FA-cupen det påfølgende året for første gang. I forhold til antall trofeer var 1990-tallet det mest innbringende, da de vant 5 FA Premier League, 4 FA-cup, 1 Ligacup, 5 Charity Shield, 1 Mesterligaen og 1 Intercontinental Cup.
Klubben har rekord for flest ligagull i toppdivisjonen med 20. De var også den første klubben som vant FA Premier League (1993), og har rekorden for flest ligagull under den ordningen (13). Manchester United ble den første engelske klubben som vant den Europeiske Serievinnercupen, senere omdøpt til Mesterligaen, i 1968. Deres seneste trofé ble vunnet i mai 2017, da de vant UEFA-cupen som var den eneste store turneringen klubben ikke har vunnet før.
Alle dagens spillere er markert med uthevet skrift
Kun obligatoriske kamper. Kamper som innbytter (i parentes) er inkludert i totalen.
Følgende spillere har vunnet Gullballen / Ballon d'Or mens de spilte for Manchester United:
Følgende spillere har vunnet UEFAs Gullstøvel mens de spilte for Manchester United:
Følgende spillere har fått fått UEFA Club Footballer of the year mens de spilte for Manchester United:
Følgende spillere har blitt årets spiller i verden mens de spilte for Manchester United:
Følgende spillere har vunnet FIFA Puskás Award mens de spilte for Manchester United:
Manchester Uniteds dyreste innkjøp er Paul Pogba, som ble kjøpt tilbake til klubben i august 2016 etter fire år hos Juventus. Overgangssummen på £89,3 millioner var ny verdensrekord. Innkjøpet av Anthony Martial for £36 millioner i 2015 var verdensrekord for tenåringer.
Den første overgangen for Manchester United (den gang Newton Heath) var kjøpet av Gilbert Godsmark fra Ashford i januar 1900. Manchester United betalte Ashford £40 for Godsmark. Klubbens første overgang på mer enn £1 000 kom i 1910, da de signerte Leslie Hofton fra Glossop. Da klubben kjøpte Tommy Taylor fra Barnsley i 1953, var intensjonen å betale £30 000, men Matt Busby ønsket ikke å legge en slik byrde på skuldrene til en ung spiller. Han skulle ikke få merkelappen «£30 000-mann», og derfor godtok Barnsley et avslag på £1 slik at summen ble £29 999. Busby tok et pund fra egen lommebok og ga til damen som serverte te under forhandlingsmøtet.
Manchester Uniteds første kjøp over £100 000 skjedde i august 1962, da Denis Law kom fra Torino FC for £110 000, noe som ble ny britisk rekord. Klubben tok ny britisk rekord igjen i 1981 da Bryan Robson ble kjøpt for £1,5 millioner fra West Bromwich Albion. Da Andy Cole signerte for United i januar 1995 betalte klubben £7 millioner, nesten en dobling av klubbens tidligere rekord, som ble satt da Roy Keane ble kjøpt for £3,7 millioner 18 måneder tidligere. Sommeren 2001 satte klubben rekord to ganger innenfor en måned, ved å kjøpe Ruud van Nistelrooy (£19 millioner) og Juan Sebastian Veron (£28 millioner) fra henholdsvis PSV Eindhoven og SS Lazio.
Overganger som er uthevet er rekordkjøp for en britisk klubb
Klubbens rekordsalg kom i juli 2009 da Cristiano Ronaldo ble solgt til Real Madrid for £80 millioner.
Den første spilleren Manchester United, da Newton Heath, solgte var William Bryant, som gikk til Blackburn Rovers i 1900 for £50. Samme måned kjøpte Manchester City den skotske angrepsspilleren Joe Cassidy for £250. Manchester Uniteds første salg over £1000 kom 12 år senere, når de solgte Harlod Halse til Aston Villa.
9–0 mot Southampton, FA Premier League, 2. februar 2021